Честито Рождество Христово! - БГ МЕТОДИСТ - БГ МЕТОДИСТ
Начало > Богословие > Честито Рождество Христово!
С Рождествените празници Бог ни подарява една чудесна възможност да си припомним колко важна е радостта в християнския живот. Апостол Павел не случайно настоява: „Винаги се радвайте!“ (1 Солунци 5:17). И тук той съвсем няма предвид някаква постоянна и безпричинна патологична веселост. Радостта, за която пише апостолът има своите непоклатими основания в непрестанно нацелената към нас Божия любов, изявена ни по един немислим начин в раждането на Бога в плът – „И Словото стана плът и пребиваваше между нас…“ (Йоан 1:14). И всичко това, което току-що определихме като немислимо и дори скандално според тогавашните представи, Бог извърши „заради нас човеците и заради нашето спасение“ (Никео-Константинополски символ на вярата, член трети).
пастор Даниел Топалски – суперинтендант на ЕМЕЦ в България